BANPU ร่วงกว่า 4% วิตกจีนพักการซื้อถ่านหินนาน 3 สัปดาห์
BANPU ร่วงกว่า 4% วิตกจีนพักการซื้อถ่านหินนาน 3 สัปดาห์ โดย ณ เวลา 16.08 น. อยู่ที่ระดับ 20.50 บาท ลดลง 0.90 บาท หรือ 4.21% สูงสุดที่ระดับ 21.40 บาท ต่ำสุดที่ระดับ 20.30 บาท ด้วยมูลค่าซื้อขาย 2.62 พันลบ.
24 พ.ค. 2561

ผู้สื่อข่าวรายงานว่า ราคาหุ้น บริษัท บ้านปู จำกัด (มหาชน) หรือ BANPU ณ เวลา 16.08 น. อยู่ที่ระดับ 20.50 บาท ลดลง 0.90 บาท หรือ 4.21% สูงสุดที่ระดับ 21.40 บาท ต่ำสุดที่ระดับ 20.30 บาท ด้วยมูลค่าซื้อขาย 2.62 พันลบ.

โดยราคาหุ้น BANPU ปรับตัวลดลง ภายหลังจาการที่ คณะกรรมการการพัฒนาและปฏิรูปแห่งชาติของสาธารณรัฐประชาชนจีน ได้ออกมาแสดงความเห็นให้ผู้ประกอบการด้านสาธารณูปโภค พักการซื้อถ่านหินในช่วง 2-3 สัปดาห์ต่อจากนี้รวมถึงให้มีการนำเอาถ่านหินคงเหลือนำมาใช้ให้มากที่สุด โดยมุ่งหวังที่จะดึงราคาถ่านหินให้ลงสู่ระดับต่ำกว่า 570 หยวนต่อตัน ภายในวันที่ 10 ม.ย.61 จากปัจจุบันราคาถ่านหินอยู่ที่ระดับ 650 หยวนต่อตัน